புத்தமுதே சித்தியெலாம் வல்லதிருப் பொதுவில் புனிதநடத் தரசேயென் புகலுமணிந் தருளே! பாடல்: 58 (நானளக்குந்) நானளக்குந் தோறுமதற் குற்றதுபோல் காட்டி, நாட்டியபின் ஒருசிறிதும் அளவிலுறா தாகித் தானளக்கும் அளவதிலே முடிவதெனத் தோற்றித் தன்னளவுங் கடந்தப்பால் மன்னுகின்ற பொருளே வானளக்க முடியாதே வான்அனந்தங் கோடி வைத்தபெரு வானளக்க வசமோஎன் றுரைத்துத் தேனளக்கும் மறைகளெலாம் போற்றமணி மன்றில் திகழுநடத் தரசேயென் சிறுமொழியேற் றருளே. பாடல்: 59 (திசையறிய) திசையறிய மாட்டாதே திகைத்தசிறி யேனைத் தெளிவித்து மணிமாடத் திருத்தவிசி லேற்றி